ภูมิปัญญาขนม (ใน) ไทย : ขนมฝรั่งกุฎีจีน
ชุมชนกุฎีจีน เป็นชื่อชุมชนเก่าแก่ของกรุงเทพ ฯ ตั้งอยู่ริมฝั่งตะวันตกของแม่น้ำเจ้าพระยาทางฝั่งธนบุรีใต้วัดกัลยาณมิตรลงมา มีคลองกุฎีคั่นอยู่ ชุมชนกุฎีจีนเป็นชุมชนแรกของชาวคริสต์นิกายโรมันคาทอลิกตั้งแต่เริ่มตั้งกรุงธนบุรี จากการศึกษาพบว่าคำว่า “กุฎี” สันนิษฐานว่าเป็นคำที่แผลงมาจากคำว่า “กุฏิ” ในภาษาบาลี แปลว่าที่อาศัยของนักบวช ส่วนคำว่า “กุฎีจีน” สมเด็จพระเจ้าบรมวงศ์เธอ กรมพระยาดำรงราชานุภาพ ทรงวินิจฉัยไว้ในสาส์นสมเด็จว่าน่าจะหมายถึง ศาลเจ้าจีนขนาดใหญ่อยู่ตรงคลองกุฎีจีน ห่างแม่น้ำไปประมาณ 2 เส้น สันนิษฐานว่าชาวจีนสร้างขึ้นมาตั้งแต่ก่อนสมัยพระไชยราชาโปรดให้ขุดคลองลัด ทำให้แม่น้ำเจ้าพระยาซึ่งเดิมไหลไปทางบางกอกใหญ่เปลี่ยนเส้นทางเดินมาตั้งแต่ปลายสมัยกรุงศรีอยุธยา
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
ขนมฝรั่งกุฎีจีน
ชุมชนกุฎีจีน--เชื้อสายโปรตุเกส